Aleurites

Ny Aleurite dia vondron-karazana zavamaniry mamony ao amin' ny fianakaviana Euphorbiaceae, ao amin' ny filaharana Malpighiales. Hazo teratany any amin' ny faritra mafana any Azia sy Amerika Atsimo ny karazana ao aminy. Zavamaniry mônôika sy maitso ravina lalandava izy ireo. Hazo lehibe izy ireo/ Mirefy 15–40 m ny haavony, mivelatra sy mijoro ny rantsany. Voasokajy ao amin' ny vondron-karazana ny Croton, Mallotus, Omphalea, Reutealis ary Vernicia ankehitriny ny karazana sinoa sasany.

Mifandimby ny raviny izay misy sofintsofiny, mibikan' atody na toy ny lela lefona, misy felam-poto-dravina kely. Izy ireo dia misy volovolo amin' ny lafiny roa raha mbola tanora, avy eo lasa tsy misy an' izany.

Ahitana voniny madinika maro, fotsy manopy mavo, miendrika lakolosy ny vondrom-bony, izay misampana maro avy amin' ny fotony. Misy felam-boniny dimy na enina mifampiditra ny voniny iray. Lava sy manify kokoa noho ny an' ny vony vavy ny vony lahy, misy lahimbony 17–32 amin' andalana efatra. Manana fihary ambony ny voniny vavy.

Somary lehibe sady be nofony malemy ny voany, izay misy hodiny ivelany be nofo sy hodiny anatiny manify sy toa nodo-kazo. Miovaova ny haben' izy ireo. Misy menaka sady misy poizina ny vihim-boany.

Nampiasaina ho parafinina, menaka fandamana, na ho akora amin' ny varinesy, amin' ny loko, ary amin' ny savony ny menaka azo avy aminy. Nampiasaina ho menaka fandrahoan-tsakafo koa izy io, aorian' ny fanesorana ny akora misy poizina.

 Lisitry ny karazana 
Amin' izao fotoana izao, maro ny bôtanista tsy mahafantatra afa-tsy karazany roa:

 Aleurites moluccanus (L.) Willd. na Aleurites trilobus
 Aleurites rockinghamensis (Baill.) P.I.Forst.

 Karazana nafindra any amin' ny vondrona hafa 
Betsaka ny karazana tao aminy teo aloha no nafindra ao amin' ny vondron-karazana toa ny Croton, Mallotus, Omphalea, Reutealis ary Vernicia:

 Croton 
 Aleurites laccifer → Croton laccifer
 Mallotus 
 Aleurites peltatus → Mallotus peltatus
 Omphalea
 Aleurites erratica O.Deg., I.Deg. & K.Hummel → Omphalea papuana Pax & K.Hoffm.
 Reutealis 
 Aleurites saponaria Blanco → Reutealis trisperma (Blanco) Airy Shaw
 Aleurites trispermus → Reutealis trisperma
 Vernicia
 Aleurites vernicifluus, Aleurites japonica, Aleurites cordata (Thunb.) R.Br. ex Steud. → Vernicia cordata (Thunb.) Airy Shaw
 Aleurites fordii Hemsl. → Vernicia fordii (Hemsl.) Airy Shaw
 Aleurites vernicius sy Aleurites montana (Lour.) E.H.Wilson → Vernicia montana Lour.

 Karazana misy eto Madagasikara 
Ny karazana Aleurites misy eto Madagasikara dia ireto:

 Aleurites moluccanus -- bakoly, harakasaka, mofotra, savoga, savokara, tanantanana, tanatanana

Ny karazana hafa dia anisan' ireo izay nafindra ao amin' ny Vernicia:

 Aleurites fordii → Vernicia fordii -- bakoly, bankoly, hazontsina, savoga
 Aleurites montana → Vernicia montana -- bakoly

 Jereo koa 

 Tanantanana
 Tanatanana